ร้านเดิมๆตั้งอยู่รามอินทรา กม.6 แต่ตอนนี้ร้านย้ายมาเปิดเส้นตัดใหม่รัชดา-รามอินทราค่ะ มาจากรามอินทรา กม.8 เลี้ยวเข้าถนนนวมินทร์ จนเห็นแยกไฟแดงให้เลี้ยวซ้ายเข้าถนนตัดใหม่แล้วกลับรถ ร้านอยู่ซ้ายมือก่อนทางขึ้นสะพานข้ามแยก หรือจะเข้าซอยนวมินทร์74 แล้ววนซ้ายอ้อมหลังห้างแมคแวลู ออกมาเจอร้านอยุ่หัวมุมทางซ้ายมือพอดีค่ะ มีที่จอดรถพอสมควร ที่นั่งเป็นโต๊ะ+เก้าอี้ไม้ มีพัดลมติดทั่วร้านค่อนข้างมืดแม้เปิดไฟสว่าง ยุงเยอะด้วยแต่มียากันยุงจุดให้ พนักงานดูแลโอเคดี เดินผ่านบ่อยคอยเติมน้ำตลอด ที่นี่เลือกทานเป็นจิ้มจุ่มก็ได้ หรือปิ้งย่างก็ได้ หรือจะเอาทั้งสองก็ได้ค่ะเพราะมีหม้อที่ตรงกลางใส่น้ำซุปไว้จิ้มจุ่มรอบๆทาเนยไว้ให้สำหรับปิ้ง ลองแล้วชอบแบบจิ้มจุ่มมากกว่า น้ำอร่อย ส่วนแบบปิ้งไม่ชอบก็ตรงที่เอาเนยทาปิ้งหมูแล้วมีกลิ่นเนยรสเนยติดมาไม่อร่อยแต่กินกับน้ำจิ้มก็พอได้อยู่ อาหารสั่งเป็นชุดชุดละร้อยกว่าบาท อย่างชุดหมูมาตรฐานราคา 160 บาท สั่งชุดผักเพิ่ม แล้วก็น้ำตก คอหมูย่าง น้ำอัดลมขวดใหญ่ 2 คนหมดไป 400 บาทพอดี แต่ที่นี่ทอนตังค์แบบรู้งานสุดๆ จ่ายแบงค์พัน ทอน600 ไม่ทอนแบงค์ร้อยล้วนๆนะค่ะ เลือกทอนด้วยแบงค์ร้อย5ใบ แล้วที่เหลืออีกหนึ่งร้อยทอนแบงค์ 50 แบงค์20 และเหรียญ10 ค่ะ อารมณ์เหมือนจะบอกเป็นในแบบว่ามีเศษแล้วให้ทิปด้วยนะคะ